CELEX: 62015CN0310
Language: hr
Date: 2015-06-25 00:00:00
Title: Predmet C-310/15: Zahtjev za prethodnu odluku koji je 25. lipnja 2015. uputio Cour de cassation (Francuska) – Vincent Deroo-Blanquart protiv Sony Europe Limited, koji je preuzeo prava Sony France SA

7.9.2015   
            
            
               HR
            
            
               Službeni list Europske unije
            
            
               C 294/37
            
         Zahtjev za prethodnu odluku koji je 25. lipnja 2015. uputio Cour de cassation (Francuska) – Vincent Deroo-Blanquart protiv Sony Europe Limited, koji je preuzeo prava Sony France SA
   (Predmet C-310/15)
   (2015/C 294/47)
   Jezik postupka: francuski
   
      Sud koji je uputio zahtjev
   
   Cour de cassation
   
      Stranke glavnog postupka
   
   
      Tužitelj: Vincent Deroo-Blanquart
   
      Tuženik: Sony Europe Limited, koji je preuzeo prava Sony France SA
   
      Prethodna pitanja
   
   
               1.
            
            
               Treba li članke 5. i 7. Direktive 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu (1) tumačiti na način da zajednička ponuda, koja se sastoji od prodaje računala koje je opremljeno s predinstaliranim računalnim programima, predstavlja zavaravajuću nepoštenu poslovnu praksu u slučaju kad je proizvođač računala posredstvom svojeg prodavača dao informacije o svakom od predinstaliranih računalnih programa, ali nije precizirao trošak svakog od tih elemenata?
            
         
               2.
            
            
               Treba li članak 5. Direktive 2005/29 tumačiti na način da zajednička ponuda, koja se sastoji od prodaje računala opremljenog s predinstaliranim računalnim programima, predstavlja nepoštenu poslovnu praksu u slučaju kad proizvođač ne ostavlja potrošaču drugi izbor osim da prihvati te računalne programe ili da se prodaja poništi?
            
         
               3.
            
            
               Treba li članak 5. Direktive 2005/29 tumačiti na način da zajednička ponuda, koja se sastoji od prodaje računala opremljenog s predinstaliranim računalnim programima, predstavlja nepoštenu poslovnu praksu u slučaju kad potrošač ne može od istog proizvođača nabaviti računalo koje nije opremljeno s računalnim programima?
            
         
      (1)  SL L 149, str. 22.; SL, posebno izdanje na hrvatskom jeziku, poglavlje 15., svezak 8., str. 101.